સીટીઆઈના કન્વીનર વ્રજેશ ગોયલે જણાવ્યું કે છેલ્લાં ત્રણ માસમાં કુલ ૩,૮૬૭ દુકાન સીલ કરવામાં આવી છે. પરંતુ સીલિંગની સમસ્યાનો ઉકેલ આવ્યો નથી. આ અંગે વેપારીઓએ કેન્દ્ર સરકાર સમક્ષ માગણી કરી છે કે આ મુદે તાકિદે બિલ અથવા વટહુકમ બહાર પાડીને સીલિંગની કાર્યવાહીને અટકાવવામાં આવે. બીજી તરફ મુખ્યપ્રધાન કેજરીવાલે જણાવ્યુ છે કે જો ૩૧ માર્ચ સુધીમાં સીલિંગ અંગે ઉકેલ લાવવામાં નહિ આવે તો તેઓ ભૂખ હડતાળ પર ઊતરી જશે. જ્યારે વેપારીઓએ પણ આ બાબતે કેન્દ્ર સરકાર તાત્કાલિક કાર્યવાહી કરે તેવી માગણી કરી છે. દરમિયાન આજે આ મુદે કેજરીવાલના ઘેર બોલાવવામાં આવેલી સર્વપક્ષીય બેઠકમાં દિલ્હી ભાજપે સામેલ થવા ઈનકાર કર્યો છે.